b'\n_START_ARTICLE_\nMar\xc5\xa1 na Drino\n_START_PARAGRAPH_\nNa Drino (bolj znana tudi kot Mar\xc5\xa1 na Drino; srb. \xd0\x9c\xd0\xb0\xd1\x80\xd1\x88 \xd0\xbd\xd0\xb0 \xd0\x94\xd1\x80\xd0\xb8\xd0\xbd\xd1\x83) je kora\xc4\x8dnica srbskega skladatelja Stanislava Bini\xc4\x8dkega. Skladba je nastala po odmevni zmagi srbske vojske nad avstro-ogrskimi silami v bitki na Ceru avgusta leta 1914.\n_START_SECTION_\nNaslov skladbe\n_START_PARAGRAPH_\nPo zmagi so srbske enote preganjale oz. zasledovale umikajo\xc4\x8de se napadalce do nekdanje srbsko-avstro-ogrske meje, ki je potekala na reki Drini._NEWLINE_Kora\xc4\x8dnico je skladatelj posvetil na Ceru padlemu srbskemu polkovniku Stojanovi\xc4\x87u.'